钦定古今图书集成/理学汇编/学行典/第195卷 > 孙圆
## 钦定古今图书集成/理学汇编/学行典/第195卷 > 孙圆

按《湘阴县志》：孙圆，年十二岁，本山东峄县人。天顺三
年，岁饥，县檄父往富民袁某家借给，圆随侍。其夜被
盗劫掠，将杀父，圆曰：“与其父死而我生，大义亏矣；宁
我死，亟以身翼父。”厉声骂贼曰：“吾父何辜，人莫不有
恻隐之心，如忍之，我何惧焉。”贼怒，遂喉下刺圆，俄而
死，父得以免。闻者莫不感叹。